Vecticība Latvijā

Vecticība Latvijā ir vecticības atzars Latvijā, kuram pieder aptuveni 55 000 vecticībnieku (2017), kas tradicionāli dzīvo Latgalē un Sēlijā.
1991. gadā atjaunoja Latvijas Vecticībnieku Pomoras Baznīcas Centrālo Padomi (Центральный Совет Древлеправославной Поморской Церкви Латвии). Latvijā ir reģistrētas 65 vecticībnieku draudzes.
Daudzi no vecticībniekiem mitinās Daugavpilī, kurā pašlaik ir sešas draudzes, tādēļ baznīcas aprindās tā tiek dēvēta par "Vecticībnieku Jeruzalemi".www.staroverec.lv  (krieviski)
Jēkabpilī pastāv svētā mocekļa protopopa Avakuma draudze, kas ir vienīgā popoviešu (priesterību atzīstoša) draudze visā Baltijā un atzīst Belajakriņicas hierarhiju (Krievijas Pareizticīgā vecticībnieku baznīca).

 Vēsture 
Krievu vecticībnieki Latvijā ieradās 17. gadsimta otrajā pusē, bēgot no vajāšanām dzimtenē. Pirmo vecticībnieku baznīcu Latvijas teritorijā uzcēla Kurzemes hercogistē Liģinišķu ciemā pie Daugavas.

Pirmie vecticībnieki Latvijā bija diakona Feodosija Vasiļjeva sekotāji fedosejevieši. Viņš pulcēja ap sevi bēgļus galvenokārt no Novgorodas un Pleskavas guberņām un sludināja doktrīnu par drīzu pasaules galu un Antikrista atnākšanu. Tomēr lielākā daļa Latvijas vecticībnieku draudžu jau 18. gadsimta beigās piederēja pomoru novirzienam. Atšķirībā no radikālajiem fedosejeviešiem pomori atzina laulības nepieciešamību (tā kā laulības sakraments vecticībā nav iespējams baznīcas hierarhijas trūkuma dēļ, to aizstāja biktstēva veikts svētīšanas rituāls). 21. gadsimta Latvijā ir palikusi tikai viena fedosejeviešu draudze – Viļānu pagasta Rimšos (Latgalē).

Vecticībnieks Sidors Kuzņecovs 1841. gadā uz Dreiliņbušas muižas zemes Ķengaragā nodibināja Kuzņecova porcelāna un fajansa fabriku. Lielākā daļa Kuzņecova fabrikas strādnieku arī bija vecticībnieki, kas nāca no Gžeļas, Duļevas, Kolomnas un citiem Piemaskavas ciemiem un pilsētām, kas bija slavenas ar porcelāna amatniecību. Visiem, kas iestājās darbā rūpnīcā, tās īpašnieki dāvinājuši Bībeli un prasījuši, lai tie ar cieņu izturas pret uzņēmuma strādnieku ticību. Maskavas forštatē izveidojās viena no lielākajām un ietekmīgākajām Latvijas vecticībnieku kopienām. Vecticībnieku intereses aizstāvēja 1920. gadā dibinātā Vecticībnieku centrālā komiteja.

Pirms Otrā pasaules kara Latvijā bija 87 vecticībnieku draudzes, un vairāk nekā 100 000 Latvijas iedzīvotāju uzskatīja sevi par vecticībniekiem.

Pēc Reliģisko lietu pārvaldes datiem, 2004. gadā Latvijas vecticībnieku draudzēs bija 7635 cilvēku, kas bija draudžu tobrīd aktīvo biedru skaits.

 Vecticībnieku lūgšanu nami Latvijā 
 Bondarišķu vecticībnieku lūgšanu nams
 Daugavpils Sv. Nikolaja vecticībnieku baznīca
 Endžeļu vecticībnieku lūgšanu nams
 Foļvarkas vecticībnieku lūgšanu nams
 Gurilišku vecticībnieku baznīca
 Ilūkstes vecticībnieku lūgšanu nams
 Ismeru vecticībnieku lūgšanu nams
 Jēkabpils vecticībnieku baznīca
 Kostigu vecticībnieku lūgšanu nams
 Krivānu vecticībnieku lūgšanu nams
 Krivošejevas vecticībnieku lūgšanu nams
 Maslovas vecticībnieku lūgšanu nams
 Pantelišku vecticībnieku lūgšanu nams
 Puderovas vecticībnieku lūgšanu nams
 Rēzeknes Svētā Nikolaja vecticībnieku lūgšanu nams
 Rīgas Grebenščikova lūgšanu nams
 Rudušku vecticībnieku lūgšanu nams
 Slostovkas vecticībnieku lūgšanu nams
 Starodvorjes vecticībnieku lūgšanu nams
 Tiskādu vecticībnieku lūgšanu nams
 Tišas vecticībnieku lūgšanu nams
 Uļjanovas vecticībnieku lūgšanu nams
 Vecās Forštates vecticībnieku lūgšanu nams
 Viļānu vecticībnieku baznīca
 Viļkeļu vecticībnieku lūgšanu nams
 Voitišku vecticībnieku lūgšanu nams

 Vecticībnieku draudzes Latvijā 
Latvijā 2021. gadā bija reģistrētas 65 vecticībnieku draudzes.

Nr.DraudzeVēsturiskā zemeAdrese 1. Aščuku vecticībnieku draudze Latgale Augšdaugavas novads, Dubnas pagasts, Aščuki 2. Bližņevas vecticībnieku draudze Latgale Ludzas novads, Rundēnu pagasts, Bļižņeva 3. Bondarišķu vecticībnieku draudze Latgale Augšdaugavas novads, Maļinovas pagasts, Bondariški 4. Borisovas vecticībnieku draudze Latgale Rēzeknes novads, Silmalas pagasts, Kruki 5. Dagdas vecticībnieku draudze Latgale Krāslavas novads, Dagda, Ludzas iela 6 6. Daniševkas vecticībnieku draudze Latgale Augšdaugavas novads, Višķu pagasts, Daniševka 7. Daugavpils Gajoka vecticībnieku draudze Latgale Daugavpils, Jaunā iela 5 8. Daugavpils Niderkunu vecticībnieku draudze Sēlija Daugavpils, Vaboļu iela 6 9. Daugavpils Vecpilsētas vecticībnieku draudze Latgale Daugavpils, Līksnas iela 38 10. Eglaines vecticībnieku draudze Sēlija Augšdaugavas novads, Eglaines pagasts, Eglaine, Liepu iela 14 11. Endzeļu vecticībnieku draudze Latgale Jēkabpils novads, Mežāres pagasts, "Endžeļi" 12. Folvarkas vecticībnieku draudze Latgale Krāslavas novads, Kastuļinas pagasts, p/n Kapiņi 13. Grīvas vecticībnieku draudze Sēlija Daugavpils, Sēlijas iela 56 14. Gurilišķu vecticībnieku draudze Latgale Rēzeknes novads, Sakstagala pagasts, Gurilišķi, p/n Subinaite 15. Ilūkstes vecticībnieku draudze Sēlija Augšdaugavas novads, Ilūkste, Strēlnieku iela 52 16. Ismeru vecticībnieku draudze Latgale Rēzeknes novads, Lūznavas pagasts, Ismeri 17. Jēkabpils vecticībnieku draudze Sēlija Jēkabpils, Viestura iela 15 18. Jelgavas vecticībnieku draudze Zemgale Jelgava, Bauskas iela 8 19. Kalnciema vecticībnieku draudze Zemgale Jelgavas novads, Kalnciems, Lielupes iela 37 20. Kampišku vecticībnieku draudze Latgale Rēzeknes novads, Ozolaines pagasts, Kampišķi 21. Koroļevščinas vecticībnieku draudze Latgale Augšdaugavas novads, Višķu pagasts, Korolevščina 22. Kostigovas vecticībnieku draudze Latgale Preiļu novads, Silajāņu pagasts, Silajāņi 23. Kovaļovas vecticībnieku draudze Latgale Krāslavas novads, Grāveru pagasts, Kovaļova 24. Krāslavas vecticībnieku draudze Latgale Krāslavas novads, Krāslava, Rīgas iela 135 25. Kristceļu vecticībnieku draudze Latgale Rēzeknes novads, Viļānu pagasts, Kristceļi 26. Krivānu vecticībnieku draudze Latgale Augšdaugavas novads, Kalupes pagasts, Krivāni 27. Krivošejevas vecticībnieku draudze Latgale Augšdaugavas novads, Biķernieku pagasts, Krivošejeva 28. Liepājas vecticībnieku draudze Kurzeme Liepāja, Oskara Kalpaka iela 87 29. Lipušķu vecticībnieku draudze Latgale Rēzeknes novads, Mākoņkalna pagasts, Lipuški 30. Līvānu vecticībnieku draudze Latgale Līvānu novads, Līvāni, Vecticībnieku iela 1 31. Lomu vecticībnieku draudze Latgale Preiļu novads, Galēnu pagasts, Lomi 32. Lubaneca vecticībnieku draudze Latgale Augšdaugavas novads, Višķu pagasts, Strodiški 33. Ludzas vecticībnieku draudze Latgale Ludzas novads, Ludza, Skolas iela 44 34. Makarovkas vecticībnieku draudze Latgale Preiļu novads, Galēnu pagasts, Makarovka, p/n Lomi 35. Maltas-Borovkas vecticībnieku draudze Latgale Rēzeknes novads, Maltas pagasts, Malta, Smilšu iela 9 36. Maļutkinas-Judovkas vecticībnieku draudze Sēlija Daugavpils, Ostrovska iela 7 37. Medumu vecticībnieku draudze Sēlija Augšdaugavas novads, Medumu pagasts, Medumi 38. Moskvinas vecticībnieku draudze Latgale Preiļu novads, Preiļu pagasts, Moskvina 39. Neivakenas vecticībnieku draudze Kurzeme Talsu novads, Virbu pagasts 40. Notru vecticībnieku draudze Latgale Rēzeknes novads, Viļānu pagasts, Notra 41. Pantilišķu vecticībnieku draudze Latgale Augšdaugavas novads, Biķernieku pagasts, Panteļiški 42. Pļuskovas vecticībnieku draudze Latgale Rēzeknes novads, Rikavas pagasts, Pļuskova 43. Preiļu vecticībnieku draudze Latgale Preiļu novads, Preiļi, Jelgavas iela 33 44. Puderevas vecticībnieku draudze Latgale Rēzeknes novads, Audriņu pagasts, Pudereva 45. Rečeņu vecticībnieku draudze Latgale Rēzeknes novads, Čornajas pagasts, Rečeņi, Dukstigala p/n 46. Rīgas Grebenščikova vecticībnieku draudze Vidzeme Rīga, Mazā Krasta iela 73 47. Rubenišķu vecticībnieku draudze Latgale Augšdaugavas novads, Maļinovas pagasts, Rubeniški 48. Rudušķu vecticībnieku draudze Latgale Krāslavas novads, Andzeļu pagasts, Ruduški 49. Skangeļu vecticībnieku draudze Latgale Preiļu novads, Riebiņu pagasts, Skangeļi 50. Slostovkas vecticībnieku draudze Latgale Krāslavas novads, Šķeltovas pagasts, Slostovka 51. Starodvorjas vecticībnieku draudze Latgale Preiļu novads, Aglonas pagasts, Starodvorje 52. Štikānu vecticībnieku draudze Latgale Rēzeknes novads, Silmalas pagasts, Štikāni 53. Subates vecticībnieku draudze Sēlija Augšdaugavas novads, Subate, Skolas iela 19 54. Tišinas vecticībnieku draudze Latgale Preiļu novads, Rušonas pagasts, Tiša 55. Tiskādu vecticībnieku draudze Latgale Rēzeknes novads, Silmalas pagasts, Tiskādi 56. Trestišku vecticībnieku draudze Latgale Krāslavas novads, Kalniešu pagasts, Trestiški 57. Uļjanovas vecticībnieku draudze Latgale Rēzeknes novads, Sakstagala pagasts, Uļjanova 58. Vainovas vecticībnieku draudze Latgale Rēzeknes novads, Feimaņu pagasts, Vainova 59. Ventspils vecticībnieku draudze Kurzeme Ventspils, Saldus iela 1-43 60. Viļānu vecticībnieku draudze Latgale Rēzeknes novads, Viļāni, Jersikas iela 40 61. Vilcānu vecticībnieku draudze Latgale Preiļu novads, Stabulnieku pagasts, Stabulnieki 62. Viļkeļu vecticībnieku draudze Sēlija Augšdaugavas novads, Skrudalienas pagasts 63. Voitišku vecticībnieku draudze Sēlija Augšdaugavas novads, Skrudalienas pagasts, Voitiški 64. Volodinas vecticībnieku draudze Sēlija Augšdaugavas novads, Laucesas pagasts, Volodina 65. Daugavpils Jaunbūves pirmā vecticībnieku draudze Latgale Daugavpils, Puškina iela 16a

 Atsauces 

Kategorija:Vecticība
Kategorija:Reliģija Latvijā
Kategorija:Latvijas vēsture
Kategorija:Vecticībnieki